Denne artikkelen omhandler filmen Starman.  For David Bowies hitlåt fra 1972, se Starman (sang).

***Starman*** er en amerikansk romantisk science fiction-film fra 1984 regissert av John Carpenter. Filmen handler om et vesen fra en annen galakse som har kommet til jorden. For å unngår myndighetene tar han formen til en nylig avdød mann og innleder et romantisk forhold til den avdødes hustru. Hovedrollene spilles av Jeff Bridges og Karen Allen. Det kan nevnes at Michael Douglas var en av produsentene. 

Filmen var opphavet til en kortlivet TV-serie med samme navn som gikk på ABC fra 1986 til 1987.

Handling
--------

Et romvesen krasjer på jorden etter at skipet hans har blitt beskutt av amerikanske myndigheter. Krasjet finner sted på et øde sted i Wisconsin. Han tar seg ut av vraket, og i form av en lysende sirkel beveger han seg rundt om i området og inn i huset til enken Jenny. For å unngå å bli tilfangetatt tar han menneskelig form. Stjernemannen velger utseende til en den nylig avdøde mannen til Jenny. Hun får sjokk, men omsider klarer han å vinne hennes tillit og hun lærer ham såpass med engelsk at han klarer å forklare årsaken til sin tilstedeværelse på jorden. "Stjernemannen" forklarer at har kommet til jorden med et budskap om fred, som svar på et lignende budskap som menneskeheten sendt opp med romsonden *Voyager 2.* Han ber Jenny om å transportere ham til Nevadaørkenen, slik at hans folk kan plukke ham opp og frakte ham tilbake til hjemplaneten. Disse planene kompliseres når en nasjonal sikkerhetsrådgiver får greie på hans eksistens. På veien til Nevada oppstår et bånd mellom dem og det ender med at de har seksuell omgang. Til slutt reiser han fra jorden.

Om filmen
---------

### Anmelderne

*Starman* ble godt mottatt av kritikerne, noe som gjenspeiles i at den har fått 84 % på Rotten Tomatoes og tre av fire filmruller i Film Max. Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

*Arbeiderbladet* gav den terningkast fire, mens *Dagbladet* og *VG* gav den tre.

### Økonomi og popularitet

Filmen innbragte $28,7 millioner på kino i USA. Produksjonskostnadene var på ca $22 millioner.

### Priser

Jeff Bridges vant en Saturn Award i klassen beste mannlige skuespiller. Det kan også nevnes at han ble nominert til en Oscar og en Golden Globe i tilsvarende kategorier.

### Annet

Et soundtrack ble lansert like etter at filmen hadde premiere.

I rollene
---------

* Jeff Bridges .... Starman
* Karen Allen .... Jenny Hayden
* Charles Martin Smith .... Mark Shermin
* Richard Jaeckel .... George Fox
* Robert Phalen .... Major Bell
* Tony Edwards .... Sergeant Lemon
* Russ Benning .... Wissenschaftler
* David Wells .... Assistent von Fox
* John Walter Davis .... Brad Heinmuller

Referanser
----------

1. ↑  «Starman | TV Guide». *TVGuide.com* **(engelsk)**. Besøkt 14. mai 2019.
2. ↑  «Starman (1984)». *Rotten Tomatoes* **(engelsk)**. Besøkt 14. mai 2019.
3. ↑  Bakke, Tormod; Paulsen, Kenneth (1996). *Film max 1997*. Oslo: Schibsted. s. 500. ISBN 9788251616416.
4. ↑  Ebert, Roger. «Starman Movie Review & Film Summary (1984) | Roger Ebert». *www.rogerebert.com* **(engelsk)**. Besøkt 14. mai 2019.
5. ↑  Maltin, Leonard (25. oktober 1994). *Leonard Maltin's movie and video guide* **(engelsk)**. Plume. ISBN 9780452273276.
6. ↑  «Starman». *www.filmfront.no*. Besøkt 14. mai 2019.
7. ↑  «Starman (1984) - Box Office Mojo». *www.boxofficemojo.com*. Besøkt 14. mai 2019.
8. ↑  «Starman». Besøkt 14. mai 2019.
9. ↑  «Starman - IMDb Awards». Besøkt 14. mai 2019.
10. ↑  «Starman Soundtrack (1984)». *www.soundtrack.net*. Besøkt 14. mai 2019.

Eksterne lenker
---------------

* (en) *Starman* på Internet Movie Database Rediger på Wikidata

* (no) *Starman* hos Filmfront Rediger på Wikidata

* (sv) *Starman* i Svensk Filmdatabas Rediger på Wikidata

* (da) *Starman* i Danmark Nationale Filminstitut Rediger på Wikidata

* (en) *Starman* på AllMovie Rediger på Wikidata

* (fr) *Starman* på Allociné Rediger på Wikidata

* (nl) *Starman* på MovieMeter Rediger på Wikidata

* (en) *Starman* på Turner Classic Movies Rediger på Wikidata

* (en) *Starman* på American Film Institute Rediger på Wikidata

* (en) *Starman* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** BNF **·** BNF (data) **·** BNE
 |